stanford-oval/wikipedia huggingface dataset:
พระวรวงศ์เธอ กรมหมื่นพิทยลาภพฤฒิยากร
พระยศ > พระยศกองเสือป่า

นายหมู่โท
นายหมวดตรี
นายหมวดเอก
นายกองตรี
นายกองโท
นายกองเอก
พระยศ > ประธานองคมนตรี

ครั้งที่ 1 (18 มิถุนยาน 2492 - 25 มีนาคม 2493) ทรงดำรงตำแหน่งตามรัฐธรรมนูญแห่งราชอาณาจักรไทย พุทธศักราช 2492 จนถึงวันที่กราบบังคมทูลลาออกจากตำแหน่งประธานองคมนตรี เมื่อพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จนิวัตประเทศไทยเป็นการถาวร
ครั้งที่ 2 (4 มิถุนายน 2493 - 22 มีนาคม 2494) ทรงดำรงตำแหน่งแทน พระเจ้าบรมวงศ์เธอ กรมพระชัยนาทนเรนทร ซึ่งทรงพระกรุณาโปรดเกล้าฯ แต่งตั้งให้เป็นผู้สำเร็จราชการแทนพระองค์ ในช่วงเวลาที่พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จฯ ไปรับการถวายการตรวจรักษาพระวรกายที่ประเทศสวิตเซอร์แลนด์ และเมื่อพระเจ้าบรมวงศ์เธอ กรมพระชัยนาทนเรนทร สิ้นพระชนม์ ได้ทรงพระกรุณาโปรดเกล้าฯ แต่งตั้งให้พระวรวงศ์เธอ กรมหมื่นพิทยลาภพฤฒิยากร เป็นผู้สำเร็จราชการแทนพระองค์
ครั้งที่ 3 (8 เมษายน 2495 - 20 ตุลาคม 2501) ทรงดำรงตำแหน่งตามรัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 ซึ่งประกาศใช้แทนรัฐธรรมนูญแห่งราชอาณาจักรไทย พุทธศักราช 2492 และทรงดำรงตำแหน่งจนถึงวันที่คณะรัฐประหาร (จอมพลสฤษดิ์ ธนะรัชต์) ยกเลิกรัฐธรรมนูญฉบับดังกล่าว
ครั้งที่ 4 (24 กุมภาพันธ์ 2502 - 27 พฤษภาคม 2506) ทรงดำรงตำแหน่งตามธรรมนูญการปกครองราชอาณาจักร พุทธศักราช 2502 ซึ่งคณะรัฐประหารประกาศใช้เป็นการชั่วคราว จนถึงวันที่ทรงพระกรุณาโปรดเกล้าฯ แต่งตั้งเป็นผู้สำเร็จราชการแทนพระองค์ ในช่วงเวลาที่พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินเยือนประเทศญี่ปุ่นและสาธารณรัฐจีน อย่างเป็นทางการ
ครั้งที่ 5 (8 มิถุนายน - 9 กรกฎาคม 2506) ทรงกลับมาดำรงตำแหน่งประธานองคมนตรี เมื่อพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินกลับจากการเยือนประเทศญี่ปุ่น และสาธารณรัฐจีน จนถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ แต่งตั้งให้เป็นผู้สำเร็จราชการแทนพระองค์อีกครั้ง ในช่วงเวลาที่เสด็จพระราชดำเนินเยือนสาธารณรัฐฟิลิปปินส์อย่างเป็นทางการ
ครั้งที่ 6 (14 กรกฎาคม 2506 - 20 มิถุนายน 2511) ทรงกลับมาดำรงตำแหน่งประธานองคมนตรี เมื่อพระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จฯ กลับ จากการเยือนสาธารณรัฐฟิลิปปินส์ จนถึงวันที่มีการประกาศใช้รัฐธรรมนูญแห่งราชอาณาจักรไทย พุทธศักราช 2511 แทนธรรมนูญการปกครองราชอาณาจักร พุทธศักราช 2502
ครั้งที่ 7 (30 กรกฎาคม 2511- 17 พฤศจิกายน 2514) ทรงดำรงตำแหน่งตามรัฐธรรมนูญแห่งราชอาณาจักรไทย พุทธศักราช 2511 จนถึงวันที่รัฐธรรมนูญฉบับดังกล่าวถูกยกเลิกโดยคณะปฏิวัติ (จอมพล ถนอม กิตติขจร)
ครั้งที่ 8 (15 ธันวาคม 2515 - 8 กันยายน 2517) ทรงดำรงตำแหน่งตามธรรมนูญการปกครองราชอาณาจักร พุทธศักราช 2515 ซึ่งคณะปฏิวัติ ประกาศใช้ชั่วคราว และทรงดำรงตำแหน่งประธานองคมนตรีจนถึงวันที่สิ้นพระชนม์
เครื่องราชอิสริยาภรณ์

พระวรวงศ์เธอ กรมหมื่นพิทยลาภพฤฒิยากร ทรงได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2493 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2464 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2465 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2493 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2495 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2463 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2459 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2496 –  เหรียญลูกเสือสดุดี ชั้นที่ 1
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2471 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฟิลิปปินส์ :
พ.ศ. 2496 –  เครื่องอิสริยาภรณ์ซิกาตูนา ชั้นที่ 2
กัมพูชา :
พ.ศ. 2497 –  เครื่องอิสริยยศพระราชาณาจักรกัมพูชา ชั้นที่ 1
ลาว :
พ.ศ. 2498 –  เครื่องราชอิสริยาภรณ์ล้านช้างร่มขาว ชั้นที่ 1
ไต้หวัน :
พ.ศ. 2501 –  เครื่องอิสริยาภรณ์ดาราอันสุกสกาว ชั้นที่ 1
เดนมาร์ก :
พ.ศ. 2505 –  เครื่องราชอิสริยาภรณ์แดนเนอโบร ชั้นที่ 1
เยอรมนี :
พ.ศ. 2505 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1 (พิเศษ)
กรีซ :
พ.ศ. 2506 –  เครื่องราชอิสริยาภรณ์จอร์จที่ 1 ชั้นที่ 1
เบลเยียม :
พ.ศ. 2507 –  เครื่องราชอิสริยาภรณ์เลออปอล ชั้นที่ 1
เนเธอร์แลนด์ :
พ.ศ. 2507 –  เครื่องราชอิสริยาภรณ์สิงโตเนเธอร์แลนด์ ชั้นที่ 1
ญี่ปุ่น :
พ.ศ. 2507 –  เครื่องราชอิสริยาภรณ์อาทิตย์อุทัย ชั้นที่ 1
นอร์เวย์ :
พ.ศ. 2508 –  เครื่องราชอิสริยาภรณ์นักบุญโอลาฟ ชั้นที่ 1
สวีเดน :
พ.ศ. 2508 –  เครื่องราชอิสริยาภรณ์ดาวขั้วโลก ชั้นที่ 1
เกาหลีใต้ :
พ.ศ. 2509 –  เครื่องอิสริยาภรณ์กิตติคุณสำหรับการสร้างชาติ ชั้นที่ 1
อาร์เจนตินา :
พ.ศ. 2509 –  เครื่องอิสริยาภรณ์นายพลซาน มาร์ติน ผู้ปลดปล่อย ชั้นที่ 1
ออสเตรีย :
พ.ศ. 2510 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นที่ 1 (มหาดารา)
อิหร่าน :
พ.ศ. 2511 –  เครื่องราชอิสริยาภรณ์มงกุฎอิหร่าน ชั้นที่ 1
เอธิโอเปีย :
พ.ศ. 2511 –  เครื่องราชอิสริยาภรณ์พระตรีเอกานุภาพ ชั้นที่ 1
มาเลเซีย :
พ.ศ. 2516 –  เครื่องราชอิสริยาภรณ์ปังกวน เนการา ชั้นที่ 1
แหล่งค้นคว้าเพิ่มเติม

ปภังกร จันทร์หอม. (2561). แนวคิดและบทบาททางการเมืองของพระวรวงศ์เธอ พระองค์เจ้าธานีนิวัต กรมหมื่นพิทยลาภพฤฒิยากร พ.ศ. 2452-2517. ปริญญานิพนธ์ ศศ.ม. (ประวัติศาสตร์). กรุงเทพฯ: บัณฑิตวิทยาลัย มหาวิทยาลัยศรีนครินทรวิโรฒ. ออนไลน์.
ห้างสรรพสินค้าโรบินสัน

| --- | --- |

ประเภท: พาณิชย์
อุตสาหกรรม: บริการ (ค้าปลีก)
รูปแบบ: บริษัทจำกัด
ก่อตั้ง: พ.ศ. 2522 (46 ปี)
สำนักงานใหญ่: 22 อาคารสำนักงานเซ็นทรัลชิดลม ชั้น 9 ซอยสมคิด ถนนเพลินจิต แขวงลุมพินี เขตปทุมวัน กรุงเทพมหานคร
บุคลากรหลัก: ณัฐธีรา จิราธิวัฒน์ บุญศรี (ประธานเจ้าหน้าที่บริหารกลุ่ม)
เว็บไซต์: https://www.central.co.th/th/shop/robinson
โรบินสัน ไลฟ์สไตล์
ห้างสรรพสินค้าโรบินสัน (อังกฤษ: Robinson Department Store) เป็นธุรกิจห้างสรรพสินค้าแห่งหนึ่งของ บริษัท เซ็นทรัล รีเทล คอร์ปอเรชั่น จำกัด (มหาชน) ก่อตั้งโดย คุณมานิต อุดมคุณธรรม ซึ่งปัจจุบันเป็นประธานกรรมการบริหาร บริษัท โฮม โปรดั๊กซ์ เซ็นเตอร์ (Homepro) และบริษัทน้ำแร่ 6TY  และ กมลพันธ์ ศิริพรรณพร ในนามของ บริษัท โรบินสัน จำกัด (มหาชน) (บริษัท ห้างสรรพสินค้าโรบินสัน จำกัด (มหาชน) ในอดีต) เริ่มดำเนินธุรกิจในปีพ.ศ. 2522 โดยเปิดสาขาแรกที่สยามสแควร์ จากนั้นเปิดสาขาอย่างต่อเนื่องทั้งในกรุงเทพมหานคร และต่างจังหวัด และได้จดทะเบียนเป็นบริษัทมหาชนในตลาดหลักทรัพย์เมื่อ 3 มกราคม พ.ศ. 2535 ถือว่าเป็นห้างสรรพสินค้าแห่งแรกของไทยที่เข้าจดทะเบียนในตลาดหลักทรัพย์ แต่แล้วบริษัทกลับประสบปัญหาการดำเนินธุรกิจ จึงได้เปิดทางให้ กลุ่มเซ็นทรัล โดยเซ็นทรัล รีเทล คอร์ปอเรชั่น เข้ามาถือหุ้นใหญ่เมื่อปี พ.ศ. 2538 จนกระทั่งใน พ.ศ. 2562 กลุ่มเซ็นทรัลได้ตัดสินใจยื่นคำร้องขอเพิกถอนหลักทรัพย์ของโรบินสัน เพื่อควบรวมกิจการ และให้ เซ็นทรัล รีเทล คอร์ปอเรชัน เข้าสู่ตลาดหลักทรัพย์แทน
ภายหลังการควบรวมกิจการโดยเซ็นทรัลรีเทลใน พ.ศ. 2562 ห้างสรรพสินค้าโรบินสันได้ถูกโอนให้มาอยู่ภายใต้การบริหารของ บริษัท สรรพสินค้าเซ็นทรัล จำกัด หรือห้างสรรพสินค้าเซ็นทรัล ปัจจุบันประกอบธุรกิจทั้งในส่วนห้างสรรพสินค้าภายใต้ชื่อ โรบินสัน และศูนย์การค้าภายใต้ชื่อ "โรบินสัน ไลฟ์สไตล์" มีสาขาในประเทศไทยประกอบด้วยกรุงเทพฯ-ปริมณฑล และ ต่างจังหวัด นอกจากนี้บริษัทฯ ยัง่เปิดให้บริการสาขาในต่างประเทศคือ ประเทศเวียดนาม อีกด้วย
สาขาของโรบินสัน

เรียงตามวันที่เริ่มเปิดดำเนินการ
สาขาของโรบินสัน > กรุงเทพมหานครและปริมณฑล

| ชื่อสาขา | วันที่เริ่มเปิดดำเนินการ | เขต/อำเภอ จังหวัดที่ตั้ง | ตั้งอยู่ใน | หมายเหตุ |
| --- | --- | --- | --- | --- |
| สุขุมวิท | 1 ธันวาคม พ.ศ. 2533 | เขตวัฒนา กรุงเทพมหานคร | โรงแรมเดอะเวสทินแกรนด์ สุขุมวิท | มีแผนปรับปรุงและเปลี่ยนชื่อเป็นเซ็นทรัล สุขุมวิท ในปี 2568 |
| รังสิต | 17 มีนาคม พ.ศ. 2538 | อำเภอธัญบุรี จังหวัดปทุมธานี | ฟิวเจอร์พาร์ค รังสิต |  |
| พระราม 9 | 14 ธันวาคม พ.ศ. 2554 | เขตห้วยขวาง กรุงเทพมหานคร | เซ็นทรัล พระราม 9 |  |
| สมุทรปราการ | 31 ตุลาคม พ.ศ. 2557 | อำเภอเมืองสมุทรปราการ จังหวัดสมุทรปราการ | โรบินสัน ไลฟ์สไตล์ สมุทรปราการ |  |
| ศรีสมาน | 11 พฤศจิกายน พ.ศ. 2558 | อำเภอปากเกร็ด จังหวัดนนทบุรี | โรบินสัน ไลฟ์สไตล์ ศรีสมาน |  |
| มหาชัย | 23 พฤศจิกายน พ.ศ. 2560 | อำเภอเมืองสมุทรสาคร จังหวัดสมุทรสาคร | เซ็นทรัล มหาชัย |  |
| ลาดกระบัง | 14 พฤศจิกายน พ.ศ. 2562 | เขตลาดกระบัง กรุงเทพมหานคร | โรบินสัน ไลฟ์สไตล์ ลาดกระบัง |  |
| ราชพฤกษ์ | 17 พฤศจิกายน พ.ศ. 2565 | อำเภอปากเกร็ด จังหวัดนนทบุรี | โรบินสัน ไลฟ์สไตล์ ราชพฤกษ์ (ถนนราชพฤกษ์) |  |
สาขาของโรบินสัน > ต่างประเทศ

หมายเหตุ: โรบินสันใช้ชื่อ "โรบินส์" ในการเปิดสาขาต่างประเทศ
| ชื่อสาขา | วันที่เริ่มเปิดการ | ประเทศที่ตั้ง | ตั้งอยู่ใน |
| --- | --- | --- | --- |
| รอยัลซิตี้ เมกามอลล์ | เมษายน พ.ศ. 2557 | ฮานอย ประเทศเวียดนาม | รอยัลซิตี้ เมกามอลล์ |
| เครสเซ็นท์ มอลล์ | ธันวาคม พ.ศ. 2557 | นครโฮจิมินห์ ประเทศเวียดนาม | เครสเซ็นท์ มอลล์ |
อดีตสาขาของโรบินสันที่ยุติการดำเนินการ

เรียงตามวันที่ปิดบริการ
| ชื่อสาขา | วันที่เปิดบริการ | วันที่ปิดบริการ | จังหวัดที่ตั้ง | สถานะในปัจจุบัน  |
| --- | --- | --- | --- | --- |
| สยามสแควร์ | รอข้อมูลเพิ่มเติม | รอข้อมูลเพิ่มเติม | กรุงเทพมหานคร | อาคาร 4 ชั้นในสยามสแควร์ โดยเปิดทำการ 2 ปี จึงปิดกิจการ (จากคำให้สัมภาษณ์ของ มานิต อุดมคุณธรรม ผู้ก่อตั้งโรบินสัน) ต่อมาอาคารได้ถูกปรับปรุงและเปิดเป็นห้างโบนันซ่ามอลล์ ปัจจุบันโครงสร้างอาคารเดิมทั้งหมดได้ถูกรื้อถอนและก่อสร้างเป็นอาคารสยามสเคป โดยในอดีตพื้นที่ดังกล่าวถูกเช่าที่เป็นศูนย์การค้าบิ๊กเบลในช่วงปี 2532 เพียงช่วงสั้นๆ |
| ราชดำริ | พ.ศ. 2525 | พ.ศ. 2538 | กรุงเทพมหานคร | ย้ายสาขาไปยังโรบินสัน สุขุมวิท ส่วนที่ตั้งเดิมปรับปรุงเป็นบิ๊กซี ซูเปอร์เซ็นเตอร์ สาขาราชดำริ และต่อมาเป็นไฮไฟเซ็นเตอร์ ปัจจุบันรื้อถอนอาคาร และสร้างใหม่เป็นเดอะ มาร์เก็ต แบงค็อก |
| ดอนเมือง (สะพานใหม่) | พ.ศ. 2532 | 29 มีนาคม พ.ศ. 2543 | กรุงเทพมหานคร | ย้ายสาขาไปยังสาขาฟิวเจอร์พาร์ค รังสิต ส่วนที่ตั้งเดิมปรับปรุงเป็นบิ๊กซี ซูเปอร์เซ็นเตอร์ สาขาดอนเมือง ซึ่งเปิดให้บริการในวันที่ 28 มิถุนายน พ.ศ. 2544 จนถึงวันที่ 31 ธันวาคม พ.ศ. 2568 |
| อนุสาวรีย์ชัยสมรภูมิ | พ.ศ. 2522 | 5 กุมภาพันธ์ พ.ศ. 2544 | กรุงเทพมหานคร | ย้ายสาขาไปยัง โรบินสัน สุขุมวิท ส่วนที่ตั้งเดิมปรับปรุงเป็น ศูนย์การค้าวิคเตอรี่ ฮับ ซึ่งเปิดเมื่อวันที่ 19 ธันวาคม พ.ศ. 2562 |
| สีลม | พ.ศ. 2527 | พ.ศ. 2551 | กรุงเทพมหานคร | ย้ายสาขาไปยัง โรบินสัน บางรัก ส่วนที่ตั้งเดิมได้รับการปรับปรุงเป็นอาคารสีลมเอจ ซึ่งเปิดทำการในวันที่ 3 ตุลาคม พ.ศ. 2565 |
| รัชดาภิเษก | 11 มีนาคม พ.ศ. 2532 | 26 มีนาคม พ.ศ. 2556 | กรุงเทพมหานคร | ย้ายสาขาและสำนักงานใหญ่ของโรบินสันไปยังเซ็นทรัล พระราม 9 ส่วนโครงสร้างอาคารเดิมได้รับการปรับปรุงเป็น ศูนย์การค้า เดอะ สตรีท รัชดา ซึ่งเปิดเมื่อวันที่ 2 ธันวาคม พ.ศ. 2558 |
| ลาดหญ้า | 1 พฤศจิกายน พ.ศ. 2540 | 6 พฤษภาคม พ.ศ. 2558 | กรุงเทพมหานคร | ย้ายสาขาไปยัง โรบินสัน บางรัก ส่วนโครงสร้างอาคารเดิมปรับปรุงเป็นศูนย์การค้าแพลตฟอร์ม วงเวียนใหญ่ ซึ่งเปิดเมื่อวันที่ 25 ธันวาคม พ.ศ. 2559 |
| ยิ่งยง อุบลราชธานี | 1 มิถุนายน พ.ศ. 2539 | 6 กุมภาพันธ์ พ.ศ. 2560 | อุบลราชธานี | รื้อในส่วนของห้างสรรพสินค้าโรบินสัน และย้ายสาขาไปยังเซ็นทรัล อุบล โดยโครงสร้างอาคารเดิม ไพบูลย์ จงสุวัฒน์ เปิดให้บริการเป็น "ห้างยิ่งยงสรรพสินค้า" |
| บางแค (ซีคอนบางแค) | 1 ธันวาคม พ.ศ. 2536 | 27 พฤศจิกายน พ.ศ. 2565 | กรุงเทพมหานคร | ย้ายสาขาไปยังโรบินสัน ไลฟ์สไตล์ ราชพฤกษ์ ส่วนที่ตั้งเดิมปรับปรุงเป็นโฮมโปร และ นิโตริ สาขาซีคอนบางแค ซึ่งเปิดเมื่อวันที่ 8 กรกฎาคม พ.ศ. 2566 |
| โอเชี่ยน ภูเก็ต | 12 ตุลาคม พ.ศ. 2538 | 1 กรกฎาคม พ.ศ. 2566 | ภูเก็ต | ย้ายสาขาไปยังโรบินสัน ไลฟ์สไตล์ ฉลอง (ภูเก็ต) |
| ศรีนครินทร์ (ซีคอนสแควร์) | 21 สิงหาคม พ.ศ. 2537 | 20 สิงหาคม พ.ศ. 2567 | กรุงเทพมหานคร | ย้ายสาขาไปยังเซ็นทรัล บางนา และเซ็นทรัล เมกาบางนา  |
แหล่งข้อมูลอื่น

Robinson Department Store
http://robins.listedcompany.com/ เก็บถาวร 2012-08-17 ที่ เวย์แบ็กแมชชีน
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์ 
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
ห้างสรรพสินค้าโรบินสัน สาขาอุบลราชธานี
ห้างสรรพสินค้าโรบินสัน สาขาสมุทรปราการ
หนึ่ง-เก้า-แปด-สี่

สำหรับความหมายอื่น ดูที่ 1984 (แก้ความกำกวม)
| --- | --- |
ปกฉบับภาษารัสเซีย
ผู้ประพันธ์: จอร์จ ออร์เวลล์
ชื่อเรื่องต้นฉบับ: 'Nineteen Eighty-Four'
ผู้แปล: (ไทย) รัศมี เผ่าเหลืองทอง อำนวยชัย ปฏิพัทธ์เผ่าพงศ์
ประเทศ: สหราชอาณาจักร
ภาษา: อังกฤษ
ประเภท: ดิสโทเปีย บันเทิงคดีการเมือง บันเทิงคดีสังคมศาสตร์
สำนักพิมพ์: Secker and Warburg (ลอนดอน)
วันที่พิมพ์: 8 มิถุนายน ค.ศ. 1949
ISBN: 978-0-141-18776-1
OCLC: 52187275
เลขทศนิยมดิวอี: 823/.912 22
LC Class: PR6029.R8 N647 2003
หนึ่ง-เก้า-แปด-สี่ (อังกฤษ: Nineteen Eighty-Four) บ้างใช้ว่า 1984 เป็นนวนิยายดิสโทเปียโดย จอร์จ ออร์เวลล์ นักเขียนชาวอังกฤษ ตีพิมพ์ใน ค.ศ. 1949 นวนิยายดังกล่าวมีฉากท้องเรื่องในแอร์สตริปวัน (Airstrip One) เดิมชื่อบริเตนใหญ่อันเป็นจังหวัดหนึ่งของมหารัฐโอเชียเนีย (Oceania) ในโลกซึ่งมีสงครามตลอดกาล (Perpetual war) การสอดส่องดูแลของรัฐบาลทุกหนแห่ง และการชักใยสาธารณะทางการเมือง ชี้นำโดยระบบการเมืองที่เกลื่อนคำว่าสังคมนิยมอังกฤษ (English Socialism) หรืออิงก์ซ็อก (Ingsoc) ในภาษานิวสปีก (Newspeak) อันเป็นภาษาประดิษฐ์ของรัฐบาลภายใต้การควบคุมของอภิชนพรรคใน (Inner Party) ที่มีอภิสิทธิ์ซึ่งก่อกวนปัจเจกนิยมและการคิดอย่างอิสระทั้งหมดโดยว่าเป็น "อาชญากรรมความคิด" (Thoughtcrime) พี่เบิ้มหรือบิ๊กบราเตอร์ (Big Brother) เป็นตัวอย่างของระบอบทรราชย์ ผู้นำพรรคกึ่งเทพซึ่งได้ประโยชน์จากลัทธิบูชาบุคคลที่เข้มข้น แต่อาจไม่มีอยู่จริงด้วยซ้ำ พี่เบิ้มหรือบิ๊กบราเตอร์และพรรคอ้างเหตุผลการปกครองอย่างกดขี่ของพวกตนเพื่อประโยชน์ของส่วนรวมที่สมมติขึ้น ตัวละครเอกของเรื่อง วินสตัน สมิธ (Winston Smith) เป็นสมาชิกของพรรคนอก (Outer Party) ที่ทำงานในกระทรวงความจริง (Ministry of Truth) หรือมินิทรู (Minitrue) ซึ่งรับผิดชอบต่อโฆษณาชวนเชื่อและลัทธิแก้ประวัติศาสตร์ (Historical revisionism) งานของเขาคือการเขียนบทความหนังสือพิมพ์เก่าใหม่เพื่อให้บันทึกประวัติศาสตร์สนับสนุนแนวทางปัจจุบันของพรรค สมิธเป็นคนงานที่ขยันและมีทักษะ แต่เขาเกลียดพรรคอย่างลับ ๆ และฝันกบฏต่อพี่เบิ้มหรือบิ๊กบราเตอร์
หนึ่ง-เก้า-แปด-สี่ เป็นบันเทิงคดีการเมืองและบันเทิงคดีวิทยาศาสตร์ดิสโทเปีย เป็นบันเทิงคดีคลาสสิกในแง่เนื้อหา โครงเรื่องและลีลา หลายคำและมโนทัศน์ในเรื่อง เช่น พี่เบิ้มหรือบิ๊กบราเตอร์,ย้อนแย้ง หรือ การคิดสองชั้น ตามในหนังสือ (Doublethink), อาชญากรรมความคิด, นิวสปีก, ห้อง 101 (Room 101), เทเลสกรีน, 2 + 2 = 5 และหลุมความทรงจำ (Memory hole) มีใช้ประจำวันนับแต่การตีพิมพ์ใน ค.ศ. 1949 ยิ่งไปกว่านั้น หนึ่ง-เก้า-แปด-สี่ ทำให้คุณศัพท์ เกี่ยวกับงานของออร์เวลล์ได้รับความนิยม ซึ่งอธิบายการหลอกลวงอย่างเป็นทางการ การสอดส่องดูแลลับ และการชักใยอดีตทางการเมืองโดยรัฐเผด็จการเบ็ดเสร็จหรืออำนาจนิยม ใน ค.ศ. 2005 นิตยสารไทม์ เลือกให้นวนิยายเรื่องนี้เป็นหนึ่งใน 100 นวนิยายภาษาอังกฤษที่ดีที่สุดตั้งแต่ ค.ศ. 1923 ถึง 2005 อยู่ทั้งในรายการนวนิยายดีที่สุด 100 เรื่องหอสมุดสมัยใหม่ แตะอันดับที่ 13 ในรายการของบรรณาธิการ และอันดับที่ 6 ในรายการของผู้อ่าน ใน ค.ศ. 2003 นวนิยายเรื่องนี้อยู่ในอันดับที่ 8 ของการสำรวจเดอะบิ๊กรีด ของบีบีซี
ก่อนการตีพิมพ์ครั้งแรก หนังสือจะใช้ชื่อว่า The Last Man in Europe แต่ผู้เขียนได้เปลี่ยนชื่อเป็น "1984" เพื่อให้ฟังดูน่าสงสัย และน่าติดตาม
หนึ่ง-เก้า-แปด-สี่ ฉบับภาษาไทยตีพิมพ์ครั้งแรกโดยสำนักพิมพ์กอไผ่ แปลโดย รัศมี เผ่าเหลืองทอง และ อำนวยชัย ปฏิพัทธ์เผ่าพงศ์ เมื่อกันยายน พ.ศ. 2525 ต่อมาได้มีผู้แปลและจัดพิมพ์ฉบับภาษาไทยมากกว่าหนึ่งสำนวน
การดัดแปลงและงานสืบเนื่อง > วรรณกรรม

หนังสือเล่มนี้ถูกตีพิมพ์ซ้ำหลายครั้ง ภาคภาษาอังกฤษถูกใช้ในมหาวิทยาลัยหลายแห่ง เพื่อศึกษาเกี่ยวกับภาษาศาสตร์สังคม (sociolinguistics) โดยเฉพาะเรื่องภาษากับความคิด (language and thought)
การดัดแปลงและงานสืบเนื่อง > ภาพยนตร์

เรื่องนี้ถูกนำมาสร้างเป็นภาพยนตร์ที่ออกฉาย ในปี ค.ศ. 1984 มีความยาว 110 นาที ได้รับแรงบันดาลใจจากนวนิยายของจอร์จ ออเวลล์ กำกับและเขียนบทภาพยนตร์โดย ไมเคิล แรดฟอร์ด นำแสดงโดย จอห์น เฮิร์ต, ริชาร์ด เบอร์ตัน และ ซูซานนา แฮมิลตัน ซึ่งจอห์น เฮิร์ตได้รับรางวัลในฐานะนักแสดงนำชายยอดเยี่ยมจากหลายรางวัล โดยรวมภาพยนตร์เรื่องนี้ได้รับ 6 รางวัล และได้รับการเสนอชื่อ 1 รางวัล
การดัดแปลงและงานสืบเนื่อง > โทรทัศน์

ชื่อรายการและชื่อตัวละครในเรียลลิตี้โชว์ บิ๊ก บราเธอร์ มาจากชื่อตัวละครใน หนึ่ง-เก้า-แปด-สี่  Big Brother แสดงให้เห็นถึงการคอยเฝ้ามองตลอดเวลา และจะให้คนทำอะไรทุกอย่างเพื่อเป็นผลดีต่อองค์กร แม้จะทำร้ายตัวเขาเอง และผู้อื่นก็ตาม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nineteen Eighty-Four
วิกิข่าว มีข่าวที่เกี่ยวข้อง: หนึ่ง-เก้า-แปด-สี่ (ในภาษารัสเซีย)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  ออสเตรเลีย  โครเอเชีย 
อื่น ๆ:  มิวสิกเบรนซ์ ผลงาน  IdRef 
Wikiquote
โรงเรียนสระแก้ว

| โรงเรียนสระแก้ว |
| --- | --- |
Sa kaeo School
ที่ตั้ง

58 ถนนสุวรรณศร  ตำบลสระแก้ว อำเภอเมืองสระแก้ว จังหวัดสระแก้ว 27000
พิกัด: 15°0′10.85″N 103°6′15.51″E﻿ / ﻿15.0030139°N 103.1043083°E﻿ / 15.0030139; 103.1043083
ข้อมูล
ชื่ออื่น: ส.ก. (S.K.)
ประเภท: โรงเรียนประจำจังหวัดของรัฐ (มัธยมศึกษาขนาดใหญ่พิเศษ)
เขตการศึกษา: กระทรวงศึกษาธิการ
รหัส: 12270101
ระดับปีที่จัดการศึกษา: มัธยมศึกษาปีที่ 1 - 6 สหศึกษา
สี:   เขียว    เหลือง
คำขวัญ: ปญญา นรานํ รตนํ   (ปัญญาเป็นแก้วประเสริฐของปวงชน) 
เพลง: มาร์ชโรงเรียนสระแก้ว
เว็บไซต์: www.sakaeoschool.ac.th
โรงเรียนสระแก้ว เป็นโรงเรียนระดับมัธยมศึกษาและเป็นโรงเรียนประจำจังหวัดสระแก้ว สังกัดกระทรวงศึกษาธิการ ตั้งอยู่ที่ 58 ถนนสุวรรณศร ตำบลสระแก้ว อำเภอเมืองสระแก้ว จังหวัดสระแก้ว
ประวัติ

โรงเรียนสระแก้ว ได้จัดตั้งขึ้น เมื่อวันที่ 17 เดือนพฤษภาคม พ.ศ. 2501 แต่เดิมอาศัยโรงเรียนวัดสระแก้ว (ประชาบาล) ซึ่งตั้งอยู่ในที่ดินราชพัสดุริมถนนสุวรรณศร บริเวณห้างแว่นบิวตี้ฟูลในปัจจุบัน เป็นอาคารไม้เก่าแก่ชั้นเดียวใต้ถุนสูงอาศัยเป็นที่เรียนโดยเปิดทำการเรียนการสอนครั้งแรก ในระดับชั้นมัธยมศึกษาปีที่ 4 หรือมัธยมศึกษาปีที่ 1 ในปัจจุบัน
ปี พ.ศ. 2509 นายประยูร เทียมเพ็ชร์ คหบดีอำเภอสระแก้ว ได้มอบกรรมสิทธิ์ที่ดินให้แก่กรมสามัญศึกษาจำนวนเนื้อที่ 16 ไร่ 3 งาน 39 ตารางวา หมู่ที่ 7บ้านคลองจาน ริมถนนสุวรรณศร ต.สระแก้ว ซื่งเป็นที่ตั้งของโรงเรียนในปัจจุบัน และในปีเดียวกันนี้ได้รับงบประมาณจากกรมสามัญศึกษา สร้างอาคารเรียนแบบ212 ครึ่งหลังจำนวน 6 ห้องเรียน จึงย้ายมาเรียนที่อาคารหลังใหม่เมื่อวันที่ 9 มิถุนายน พ.ศ. 2510 เป็นต้นมา
ปี พ.ศ. 2516 เข้าโครงการปรับปรุงโรงเรียนมัธยมศึกษาในชนบท (คมช.) รุ่นที่ 10 กรมสามัญศึกษาให้ความช่วยเหลือวัสดุ ครุภัณฑ์ สายวิชาชีพ สายวิชาศิลปศึกษา วิทยาศาสตร์และห้องสมุด
ปี พ.ศ. 2535 เข้าโครงการขยายโอกาสทางการศึกษานักเรียนชั้นมัธยมศึกษาตอนต้น กรมสามัญศึกษา (คอมต.สศ.) จนถึงปัจจุบันโรงเรียนสระแก้วได้มีการพัฒนามาโดยตลอด มีอาคารเรียนและอาคารประกอบต่าง ๆ พร้อมกับจำนวนครูและนักเรียนที่เพิ่มขึ้นด้วย ต่อมานายประยูร เทียมเพ็ชร ได้บริจาคที่ดินเพิ่มเติม ปัจจุบันโรงเรียนสระแก้วมีเนื้อที่ทั้งสิ้น 33 ไร่ 1 งาน 34 ตารางวาเปิดสอนนักเรียนในระดับช่วงชั้นที่ 3 ระดับชั้นมัธยมศึกษาตอนต้นและช่วงชั้นที่ 4 ระดับมัธยมศึกษาตอนปลาย
ปี พ.ศ. 2553 โรงเรียนสระแก้วได้ผ่านการคัดเลือกให้เป็นโรงเรียนมาตรฐานสากล
ปี พ.ศ. 2561 ได้รับรางวัลโรงเรียนการบริหารจัดการคุณภาพตามเกณฑ์สำนักงานคณะกรรมการการศึกษาขั้นพื้นฐาน (OBECQA)
ศิษย์เก่าที่มีชื่อเสียง

ฐานิสร์ เทียนทอง อดีตรัฐมนตรีช่วยว่าการกระทรวงมหาดไทย
นาธาน โอมาน
หลักสูตรการเรียนการสอน > ระดับมัธยมศึกษาตอนต้น (มัธยมศึกษาปีที่ 1-3)

ห้องเรียนพิเศษ ประกอบด้วย 7 หลักสูตร ได้แก่
โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
โครงการห้องเรียนพิเศษส่งเสริมความสามารถทางวิทยาศาสตร์ คณิตศาสตร์และคอมพิวเตอร์ (Top Star)
โครงการห้องเรียนพิเศษภาษาอังกฤษ (MEP)
โครงการห้องเรียนพิเศษภาษาอังกฤษ(Smart Room)
โครงการห้องเรียนโครงการพัฒนาประเทศไทยเป็นศูนย์กลางการศึกษาในภูมิภาค (Education Hub)
โครงการห้องเรียนพิเศษวิทยาศาสตร์ เทคโนโลยี วิศวกรรมศาสตร์ และ คณิตศาสตร์ (STEM)
โครงการห้องเรียนพิเศษวิทยาการคอมพิวเตอร์ (Computer-Science)
ห้องเรียนปกติ ประกอบด้วย 4 หลักสูตร ได้แก่
กลุ่มการเรียนวิทยาศาสตร์–คณิตศาสตร์
กลุ่มการเรียนภาษาอังกฤษ–ภาษาจีน
กลุ่มการเรียนศิลปะ–การท่องเที่ยวและการโรงแรม
กลุ่มการเรียนการอาชีพ (คหกรรม–เกษตร–อุตสาหกรรม–ธุรกิจ)
หลักสูตรการเรียนการสอน > ระดับมัธยมศึกษาตอนปลาย (มัธยมศึกษาปีที่ 4-6)

ห้องเรียนพิเศษ ประกอบด้วย 5 หลักสูตร ได้แก่
โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
โครงการห้องเรียนพิเศษส่งเสริมความสามารถทางวิทยาศาสตร์ คณิตศาสตร์และคอมพิวเตอร์ (Top Star)
โครงการห้องเรียนพิเศษเตรียมนิเทศศาสตร์ (Pre-Communication Art)
โครงการห้องเรียนพิเศษวิทยาการคอมพิวเตอร์ (Computer Science)
โครงการห้องเรียนพิเศษวิทยาศาสตร์ เทคโนโลยี วิศวกรรมศาสตร์ และ คณิตศาสตร์ (STEM)
ห้องเรียนปกติ ประกอบด้วย 3 หลักสูตร ได้แก่
แผนการเรียนวิทยาศาสตร์ - คณิตศาสตร์
แผนการเรียนศิลป์ - ภาษา
แผนการเรียนศิลป์ - คำนวณ
ทำเนียบผู้บริหารสถานศึกษา

| ลำดับ | รายชื่อ | ตำแหน่ง | ระยะเวลาดำรงตำแหน่ง |
| --- | --- | --- | --- |
| 1 | นายอาทิตย์ จิตละมุน | ผู้อำนวยการ | พ.ศ. 2501 – พ.ศ. 2504 |
| 2 | นายชุมพล บัวคำศรี | ผู้อำนวยการ | พ.ศ. 2504 – พ.ศ. 2528 |
| 3 | นายวิวัฒน์ บุญเล็ก | ผู้อำนวยการ | พ.ศ. 2528 – พ.ศ. 2540 |
| 4 | นายบรรลือ คุรุธรรมจารุ | ผู้อำนวยการ | พ.ศ. 2540 – พ.ศ. 2544 |
| 5 | นายปกรณ์ ภูมิเขต | ผู้อำนวยการ | พ.ศ. 2544 – พ.ศ. 2553 |
| 6 | นายชูชาติ ชอบชื่นชม | ผู้อำนวยการ | พ.ศ. 2554 – พ.ศ. 2555 |
| 7 | นายสุวรรณ ทวีผล | ผู้อำนวยการ | พ.ศ. 2556 – พ.ศ. 2562 |
| 8 | นายอมรศักดิ์ อรรฆผลประสิทธิ์ | รักษาราชการการแทนผู้อำนวยการ | พ.ศ. 2562 |
| 9 | นางจุฑามาส เทพหัสดิน ณ อยุธยา | ผู้อำนวยการ | พ.ศ. 2563 – ปัจจุบัน |